[pic] | EUROOPAN YHTEISÖJEN KOMISSIO |

Bryssel 23.5.2007

KOM(2007) 270 lopullinen

KOMISSION KERTOMUS EUROOPAN PARLAMENTILLE JA NEUVOSTOLLE

EUROOPAN YHTEISÖSSÄ LIIKENNÖIVIEN HYÖTYAJONEUVOJEN TEKNISISTÄ TIENVARSITARKASTUKSISTA 6 PÄIVÄNÄ KESÄKUUTA 2000 ANNETUN EUROOPAN PARLAMENTIN JA NEUVOSTON DIREKTIIVIN 2000/30/EY SOVELTAMISESTA JÄSENVALTIOISSA

SISÄLLYSLUETTELO

1. JOHDANTO 3

2. DIREKTIIVI 2000/30/EY 4

3. JÄSENVALTIOIDEN TOIMITTAMAT TIEDOT 4

4. SÄÄNTÖJENVASTAISUUDET 5

5. TILASTOTIEDOT 6

6. SEURAAMUKSET 14

7. PÄÄTELMÄT 14

1. JOHDANTO

Euroopan yhteisön lainsäädäntöön sisältyy toimenpiteitä, joiden tarkoituksena on varmistaa, että Euroopan teillä liikennöivät hyötyajoneuvot ovat liikenneturvallisuuden, ympäristönsuojelun tason ja tasavertaisten kilpailuedellytysten turvaamisen kannalta riittävän hyvässä kunnossa. Tällaisia toimenpiteitä ovat esimerkiksi seuraavat:

- ammattiin pääsyä koskevat säännöt, joissa edellytetään liikenteenharjoittajilta riittäviä taloudellisia valmiuksia ajoneuvojen kunnossa pitämiseksi (direktiivi 96/26/EY[1]);

- Euroopan laajuisesti vahvistetuin säännöllisin väliajoin toteutettavat ajoneuvojen katsastukset, jotka jäsenvaltioissa on tehtävä niiden alueella rekisteröidyille ajoneuvoille (direktiivi 96/96/EY[2]);

- tämän kertomuksen aiheena olevat tekniset tienvarsitarkastukset, joilla voidaan kaikkina aikoina varmistaa, että hyötyajoneuvoja käytetään ainoastaan, jos niiden kunto täyttää mahdollisimman tarkasti teknisten sääntöjen edellytykset (direktiivi 2000/30/EY[3]).

Direktiivin 2000/30/EY mukaan jäsenvaltioiden on saatettava sen noudattamisen edellyttämät lait, asetukset ja hallinnolliset määräykset voimaan ennen 10 päivää elokuuta 2002.

Direktiivin 2000/30/EY 6 artiklassa säädetään, että jäsenvaltioiden on toimitettava komissiolle joka toinen vuosi edellisiltä kahdelta vuodelta kerätyt tiedot tarkastettujen hyötyajoneuvojen lukumäärästä direktiivissä määriteltyjen seitsemän hyötyajoneuvoluokan ja rekisteröintimaan mukaisesti luokiteltuina sekä tiedot tarkastetuista kohdista ja todetuista puutteista. Direktiivissä luetellaan 12 kohtaa, jotka voidaan tarkastaa teknisessä tienvarsitarkastuksessa. Tarkastettujen kohtien vaatimustenmukaisuuden puutteet on mainittava tarkastusraporteissa, joissa on myös ilmoitettava sellaisten ajoneuvojen mahdollisesta käyttökiellosta, joissa esiintyy vakavia puutteita. Direktiivin 11 artiklassa säädetään, että komissio esittää neuvostolle jäsenvaltioilta saatuihin tietoihin perustuvan kertomuksen direktiivin soveltamisesta sekä yhteenvedon tuloksista.

Tämä komission kertomus on ensimmäinen kertomus direktiivin 200/30/EY soveltamisesta jäsenvaltioissa. Se koskee vuosia 2003–2004. Jäsenvaltioiden tältä ajalta keräämät tiedot oli toimitettava komissiolle viimeistään 31 päivänä maaliskuuta 2005.

Ainoastaan kolme jäsenvaltiota oli toimittanut teknisiä tienvarsitarkastuksia koskevia tietoja kyseiseen ajankohtaan mennessä. Saadakseen mahdollisimman hyvän kuvan alan tilanteesta komissio on maaliskuun lopusta 2005 asti muistuttanut useita kertoja tarvitsevansa mahdollisimman paljon tilastotietoja. Vuoden 2005 loppuun mennessä yhdeksän jäsenvaltiota oli toimittanut tietoja direktiivin 2000/30/EY täytäntöönpanosta. Huhtikuun alussa 2006 lähetetyn viimeisimmän muistutuksen jälkeen tietoja toimittaneiden jäsenvaltioiden lukumäärä oli kesäkuun 2006 lopussa seitsemäntoista.

Komissio katsoo, että koska tämä seitsemäntoista jäsenvaltion vastauksiin perustuva kertomus muodostaa ensimmäisen kattavan analyysin, sen laatimiseksi tarvittavien tietojen saamisesta aiheutuva viivästyminen on perusteltu.

2. DIREKTIIVI 2000/30/EY

Direktiivissä 2000/30/EY, sellaisena kuin se on muutettuna[4], säädetään Euroopan yhteisön alueella liikennöivien hyötyajoneuvojen teknisiä tienvarsitarkastuksia koskevista tietyistä edellytyksistä.

Tekninen tienvarsitarkastus on ilman viranomaisten ennakkoilmoitusta ja siten yllättäen tehty, jäsenvaltion alueella liikennöivän hyötyajoneuvon teknisten ominaisuuksien tarkastus, joka suoritetaan yleisellä tiellä viranomaisten toimesta tai heidän valvonnassaan.

Tekniset tienvarsitarkastukset on toteutettava ilman kuljettajan kansallisuuteen tai hyötyajoneuvon rekisteröinti- tai käyttöönottomaahan perustuvaa syrjintää ja ottaen huomioon tarve vähentää kuljettajille ja yrityksille koituvat kustannukset ja viivytykset mahdollisimman pieniksi.

Teknisiä tienvarsitarkastuksia voidaan kohdentaa valikoidusti siten, että niillä pyritään löytämään erityisesti hyötyajoneuvoja, jotka todennäköisimmin ovat huonossa kunnossa.

Jos jonkin hyötyajoneuvon kunto voi vaarantaa turvallisuuden siinä määrin, että perusteellisempi tarkastus on tarpeen, kyseinen hyötyajoneuvo voidaan ohjata laajempaan tarkastukseen lähellä sijaitsevalle katsastusasemalle. Jos ajoneuvo, jossa on vakavia puutteita, vaarantaa selvästi liikenneturvallisuuden, sen käyttäminen voidaan kieltää siihen asti, kun todetut vaaralliset puutteet on korjattu.

3. JÄSENVALTIOIDEN TOIMITTAMAT TIEDOT

Jäsenvaltiot ovat toimittaneet komissiolle vuosien 2003–2004 tietoja seuraavasti:

Jäsenvaltiot, jotka ovat toimittaneet tietoja | Belgia, Tšekki1, Tanska, Saksa, Viro, Kreikka, Italia, Latvia, Luxemburg, Unkari, Malta, Alankomaat, Itävalta, Slovenia, Slovakia, Suomi, Ruotsi, Yhdistynyt kuningaskunta |

Jäsenvaltiot, jotka eivät ole toimittaneet tietoja | Espanja, Ranska, Irlanti, Kypros, Liettua2, Puola, Portugali |

1 Tietoja ei voida käyttää

2 Poikkeus

4. SÄÄNTÖJENVASTAISUUDET

Tarkastettaviin kohteisiin, joista jäsenvaltioiden on toimitettava tietoja, on sisällyttävä vähintään direktiivin liitteessä I olevan tarkastusraporttimallin 10 kohdassa luetellut seuraavat kohdat:

1. jarrujärjestelmä ja sen osat

2. pakojärjestelmä

3. pakokaasujen sameus (diesel)

4. pakokaasupäästöt (bensiini, maakaasu tai nestekaasu)

5. ohjausjärjestelmä

6. valaisimet ja merkkivalolaitteet

7. pyörät/renkaat

8. jousitus (näkyvät viat)

9. alusta (näkyvät viat)

10. ajopiirturi (asennus)

11. nopeudenrajoitin (asennus)

12. polttoaine- ja/tai öljyvuodot.

5. TILASTOTIEDOT

Yleisesti

Tarkastetut ajoneuvot

Vuosina 2003–2004 tarkastettujen, Euroopan unionissa rekisteröityjen ajoneuvojen lukumäärä vaihteli huomattavasti jäsenvaltiosta toiseen (ks. taulukko 1).

Taulukko 1: jäsenvaltiot teknisten tienvarsitarkastusten lukumäärän mukaan alenevassa järjestyksessä

Ilmoittava jäsenvaltio | EU:ssa rekisteröityjen tarkastettujen ajoneuvojen lukumäärä | Tieliikenne 2003–20042 (milj. ajoneuvokilometriä) | Tarkastettujen ajoneuvojen määrän suhde liikenteen määrään (x100) |

Yhteensä | joista linja-autoja |

Saksa | 1 826 219 | 78 873 | 1 379 363 | 132 |

Unkari | 670 225 | 65 891 | t.p. | t.p. |

Yhdistynyt kuningaskunta | 221 875 | 34 255 | 988 933 | 22 |

Belgia1 | 104 621 | 6 211 | 187 634 | 56 |

Itävalta | 53 942 | 4 814 | 160 708 | 34 |

Ruotsi | 41 903 | 2 310 | 148 459 | 28 |

Suomi | 7 804 | 21 | 100 680 | 8 |

Slovakia | 4 853 | 20 | t.p. | t.p. |

Italia | 2 633 | 1 082 | t.p. | t.p. |

Alankomaat | 1 730 | 1 | 269 980 | 1 |

Viro | 1 705 | 144 | t.p. | t.p. |

Tanska | 1 485 | 13 | 95 880 | 2 |

Slovenia | 1313 | 182 | 29 625 | 4 |

Liettua | 458 | 0 | t.p. | t.p. |

Kreikka | 306 | t.p. | t.p. | t.p. |

Malta | 137 | 13 | t.p. | t.p. |

Luxemburg | 40 | 2 | t.p. | t.p. |

1 Belgian teillä tehdään paljon tarkastuksia, mutta niihin ei aina sisälly teknistä tienvarsitarkastusta kuten jäljempänä selitetystä käy ilmi.

2 Lähde: OECD:n International Road Traffic and Accident Database.

t.p.: tieto puuttuu.

Teknisten tienvarsitarkastusten määrä on oikeassa suhteessa tieliikenteen määrään muissa jäsenvaltioissa paitsi Alankomaissa, joka tieliikenteensä määrällä mitattuna on kolmannella tai neljännellä sijalla (Unkarin liikennemääristä ei ole saatavilla tietoja). Alankomaiden lisäksi myös Suomi, Tanska ja Slovenia tekevät liikennemäärän huomioon ottaen varsin vähän teknisiä tienvarsitarkastuksia. Eniten tarkastuksia tekevissä kuudessa jäsenvaltiossa tarkastusten määrän ja tieliikenteen määrän suhde vaihtelee yhdestä kuuteen.

Linja-autojen osuus kaikista tarkastetuista ajoneuvoista on vähäinen lähes kaikissa jäsenvaltioissa: yli 10 prosenttia vain Sloveniassa (11,4 %), Yhdistyneessä kuningaskunnassa (15,4 %) ja Italiassa (37,6 %). Latviassa, Alankomaissa, Suomessa, Slovakiassa ja Tanskassa osuus on alle 1 prosenttia.

Tarkastettujen ajoneuvojen rekisteröintivaltio

Jäsenvaltioissa on suuria eroja siinä, miten suuri osuus kaikista teknisissä tienvarsitarkastuksissa tarkastetuista ajoneuvoista on rekisteröity kyseisessä jäsenvaltiossa (ks. taulukko 2).

Neljästätoista jäsenvaltiosta kuusi on toimittanut tiedot rekisteröintivaltiosta. Näissä kuudessa jäsenvaltiossa yli 80 prosenttia tarkastetuista ajoneuvoista on rekisteröity niiden alueella. Ei ole käytettävissä riittävän laajaa tilastoaineistoa, jotta voitaisiin verrata näitä tietoja kunkin jäsenvaltion liikennemääriin ajoneuvojen rekisteröintivaltion mukaan jaoteltuna.

Taulukko 2: tarkastettujen ajoneuvojen rekisteröintivaltio

Ilmoittava jäsenvaltio | Rekisteröity jäsenvaltiossa | Rekisteröity EU:ssa | Rekisteröity EU:n ulkopuolella | Yhteensä | % ajoneuvoista rekisteröity jäsenvaltiossa |

Belgia | 54 356 | 50 265 | 7 358 | 111 979 | 48,54% |

Tanska | 1 398 | 87 | 7 | 1 492 | 93,70% |

Saksa | 1 414 943 | 411 276 | 226 046 | 2 052 265 | 68,95% |

Viro | 1 235 | 470 | t.p. | t.p. | t.p. |

Kreikka | 299 | 7 | 286 | 592 | 50,51% |

Italia | 2 337 | 296 | 247 | 2 880 | 81,15% |

Latvia | 349 | 109 | 99 | 557 | 62,66% |

Luxemburg | 14 | 26 | 0 | 40 | 35,00% |

Unkari | 653 041 | 17 184 | t.p. | t.p. | t.p. |

Malta | 137 | 0 | 0 | 137 | 100,00% |

Alankomaat | 1 607 | 123 | 6 | 1 736 | 92,57% |

Itävalta | 35 319 | 18 623 | 11 701 | 65 643 | 53,80% |

Slovenia | 1 140 | 173 | 285 | 1 598 | 71,34% |

Slovakia | 3 972 | 881 | 85 | 4 938 | 80,44% |

Suomi | 6 993 | 811 | 2 234 | 10 038 | 69,67% |

Ruotsi | 34 702 | 7 201 | 1 016 | 42 919 | 80,85% |

Yhdistynyt kuningaskunta | 211 822 | 10 053 | t.p. | t.p. | t.p. |

Vaatimustenvastaiset ajoneuvot

Jäsenvaltioiden komissiolle toimittamista tiedoista ilmenee, että direktiivissä 2000/30/EY säädettyjen vaatimusten vastaisiksi todettujen ajoneuvojen osuus kaikista Euroopan unionissa rekisteröidyistä tarkastetuista ajoneuvoista vaihtelee huomattavasti jäsenvaltiosta toiseen. Suurin (72,1 %) tämä osuus on Tanskassa ja pienin (vain 2,6 %) Belgiassa (ks. taulukko 3).

Taulukko 3: vaatimustenvastaisten ajoneuvojen osuus kaikista tarkastetuista ajoneuvoista

Ilmoittava jäsenvaltio | EU:ssa (ilmoittava jäsenvaltio mukaan luettuna) rekisteröidyt ajoneuvot | Ilmoittavassa jäsenvaltiossa rekisteröidyt ajoneuvot |

Tarkastetut ajoneuvot | % vaatimustenvastaisia | Tarkastetut ajoneuvot | % vaatimustenvastaisia |

Tanska | 1 485 | 72,1 % | 1 398 | 73,0 % |

Malta | 137 | 65,0 % | 137 | 65,0 % |

Ruotsi | 41 903 | 46,9 % | 34 702 | 47,6 % |

Yhdistynyt kuningaskunta | 221 875 | 36,9 % | 211 822 | 35,5 % |

Viro | 1 705 | 11,9 % | 1 235 | t.p. |

Slovenia | 1 313 | 11,0 % | 1 140 | 9,8 % |

Unkari | 670 225 | 10,4 % | 653 041 | 10,6 % |

Saksa | 1 826 219 | 10,3 % | 1 414 943 | 10,1 % |

Luxemburg | 40 | 10,0 % | 14 | t.p. |

Latvia | 458 | 8,5 % | 349 | 10,6 % |

Belgia | 104 621 | 2,6 % | 54 356 | 4,9 % |

Itävalta | 53 942 | t.p. | 35 319 | t.p. |

Suomi | 7 804 | t.p. | 6 993 | t.p. |

Slovakia | 4 853 | t.p. | 3 972 | t.p. |

Italia | 2 633 | t.p. | 2 337 | t.p. |

Alankomaat | 1 730 | t.p. | 1 607 | t.p. |

Kreikka | 306 | t.p. | 299 | t.p. |

t.p.: tieto puuttuu.

Nämä erot voivat johtua siitä, miten tärkeänä jäsenvaltio pitää teknisiä tienvarsitarkastuksia suhteessa muihin tieliikenteessä tehtäviin tarkastuksiin. Esimerkiksi Belgian toimittamat tiedot eivät koske pelkästään teknisiä tienvarsitarkastuksia, vaan niihin sisältyvät kaikki muutkin tieliikenteessä tehtävät tarkastukset. Selvityksessä käsitellyt tarkastukset liittyvät esimerkiksi sosiaalilainsäädännön noudattamiseen, erikoiskuljetuksiin, vaarallisten aineiden kuljetuksiin ja eurovinjettiin. Teknisiä tienvarsitarkastuksia ei varsinaisesti eritellä eikä niihin liittyviä tietoja käsitellä tarkemmin.

Niistä yhdestätoista jäsenvaltiosta, joiden toimittamiin tietoihin sisältyy vaatimustenvastaisten ajoneuvojen lukumäärä ja Euroopan unionissa rekisteröityjen tarkastettujen ajoneuvojen kokonaismäärä, kuudessa vaatimustenvastaisuuksien määrä on 8,5–11,9 prosenttia (ks. taulukko 3).

Erityisen paljon vaatimustenvastaisia ajoneuvoja on löydetty Tanskassa (72,1 %), Maltassa (65,0 %), Ruotsissa (46,9 %) ja Yhdistyneessä kuningaskunnassa (36,9 %). Tanskassa ja Maltassa tehdään suhteellisen vähän tarkastuksia, mutta Ruotsin ja Yhdistyneen kuningaskunnan toimittamat tilastotiedot koskevat suurta määrää ajoneuvoja: Ruotsissa teknisen tienvarsitarkastuksen kohteena on ollut 41 903 ja Yhdistyneessä kuningaskunnassa 221 875 Euroopan unionissa rekisteröityä ajoneuvoa. Se, että näissä kahdessa jäsenvaltiossa on löydetty varsin paljon vaatimustenvastaisia ajoneuvoja, voi olla seurausta teknisten tienvarsitarkastusten kohdentamisesta tiettyihin ajoneuvoihin. Esimerkiksi Yhdistyneessä kuningaskunnassa ollaan hyvin tietoisia siitä, että ajoneuvon pysäyttäminen tekniseen tienvarsitarkastukseen voi nykyisin yleistyneessä juuri oikeaan tarpeeseen –ajatteluun perustuvassa tuotannonhallintajärjestelmässä aiheuttaa vakavia taloudellisia seurauksia. Tämän vuoksi on kehitetty riskianalyysiin perustuva lähestymistapa, jossa käytetään aikaisempaa toimintaa kuvaavia parametrejä.

Jäsenvaltiokohtaiset tiedot

Jos jäsenvaltioilta on ollut saatavissa tietoja muissa jäsenvaltioissa rekisteröityjen ajoneuvojen teknisistä tienvarsitarkastuksista, nämä tiedot ovat yleensä koskeneet niin pientä määrää ajoneuvoja, että niiden perusteella ei ole voitu tehdä rekisteröintivaltion ulkopuolella liikennöivien ajoneuvojen keskimääräisestä kunnosta johtopäätöksiä, joilla olisi tilastollista merkitystä. Joistakin kansallisista tiedoista on lisäksi tehtävissä johtopäätöksiä, jotka näyttäisivät olevan ristiriidassa uudempien ja perusteellisempien tutkimusten[5] tulosten kanssa, joiden mukaan rekisteröintivaltion ulkopuolella liikennöidään teknisesti heikompikuntoisilla ajoneuvoilla.

Unkari, Ruotsi ja Yhdistynyt kuningaskunta toimittavat rekisteröintijäsenvaltion mukaan eriteltyjä tilastotietoja kohtalaisen suuresta määrästä ajoneuvoja.

Unkarin osalta (ks. taulukko 4) rekisteröintijäsenvaltiokohtaisissa tiedoissa vaatimustenvastaisten ajoneuvojen ja tarkastettujen ajoneuvojen suhde on yleisesti pienempi kuin vastaava suhde silloin, kun on kyse Unkarissa rekisteröidyistä ajoneuvoista (10,6 %). EU:ssa mutta ei Unkarissa rekisteröityjen ajoneuvojen tarkastusten määrä (17 184) on kuitenkin pieni verrattuna Unkarin viranomaisten ilmoittamien teknisten tienvarsitarkastusten kokonaismäärään (670 225).

Taulukko 4: Unkarissa tarkastetut ajoneuvot

Rekisteröintivaltio | Tarkastetut ajoneuvot | Vaatimustenvastaiset ajoneuvot | Suhde vaatimustenvastaiset ajoneuvot / tarkastetut ajoneuvot |

Belgia | 34 | 0 | 0,0 % |

Tšekki | 1 272 | 13 | 1,0 % |

Tanska | 167 | 0 | 0,0 % |

Saksa | 634 | 4 | 0,6 % |

Viro | 317 | 7 | 2,2 % |

Kreikka | 27 | 1 | 3,7 % |

Espanja | 41 | 0 | 0 % |

Ranska | 13 | 0 | 0 % |

Irlanti | 0 | e.s. | e.s. |

Italia | 162 | 5 | 3,1 % |

Kypros | 0 | e.s. | e.s. |

Latvia | 246 | 6 | 2,4 % |

Liettua | 225 | 4 | 1,8 % |

Luxemburg | 31 | 0 | 0 % |

Unkari | 653 041 | 69 438 | 10,6 % |

Malta | 0 | e.s. | e.s. |

Alankomaat | 1 202 | 7 | 0,6 % |

Itävalta | 122 | 0 | 0,0 % |

Puola | 2 010 | 13 | 0,6 % |

Portugali | 36 | 0 | 0,0 % |

Slovenia | 4 565 | 13 | 0,3 % |

Slovakia | 5 979 | 25 | 0,4 % |

Suomi | 21 | 0 | 0,0 % |

Ruotsi | 79 | 0 | 0,0 % |

Yhdistynyt kuningaskunta | 1 | 0 | 0,0 % |

EU yhteensä | 670 225 | 69 536 | 10,4 % |

e.s.: ei sovelleta.

Ruotsin osalta (ks. taulukko 5) vaatimustenvastaisten ajoneuvojen ja tarkastettujen ajoneuvojen välinen suhde vaihtelee 24,2 prosentista (Itävallassa rekisteröidyt ajoneuvot, joita tarkastettu 95) 91,7 prosenttiin (Irlannissa rekisteröidyt ajoneuvot, joita tarkastettu 12). Ruotsissa rekisteröityjen ajoneuvojen osalta suhde on 47,6 prosenttia. Rekisteröintijäsenvaltioittain ilmoitetut tiedot kuitenkin koskevat yleensä vain niin pientä määrää tarkastettuja ajoneuvoja, että niistä ei voida tehdä johtopäätöksiä, joilla olisi tilastollista merkitystä. On kuitenkin syytä huomata, että Ruotsin viranomaiset ovat tarkastaneet suhteellisen merkittävän määrän Puolassa, Latviassa, Virossa ja Liettuassa rekisteröityjä ajoneuvoja, joiden osalta vaatimustenvastaisiksi todettujen ajoneuvojen osuus on suuri.

Taulukko 5: Ruotsissa tarkastetut ajoneuvot

Rekisteröintivaltio | Tarkastetut ajoneuvot | Vaatimustenvastaiset ajoneuvot | Suhde vaatimustenvastaiset ajoneuvot / tarkastetut ajoneuvot |

Belgia | 94 | 48 | 51,1 % |

Tšekki | 55 | 17 | 30,9 % |

Tanska | 1 536 | 536 | 34,9 % |

Saksa | 587 | 208 | 35,4 % |

Viro | 285 | 159 | 55,8 % |

Kreikka | 6 | 2 | 33,3 % |

Espanja | 50 | 22 | 44,0 % |

Ranska | 26 | 7 | 26,9 % |

Irlanti | 12 | 11 | 91,7 |

Italia | 28 | 15 | 53,6 % |

Kypros | 0 | e.s. | e.s. |

Latvia | 186 | 106 | 57,0 % |

Liettua | 373 | 203 | 54,4 % |

Luxemburg | 1 | 0 | 0,0 % |

Unkari | 34 | 14 | 41,2 % |

Malta | 0 | e.s. | e.s. |

Alankomaat | 558 | 230 | 41,2 % |

Itävalta | 95 | 23 | 24,2 % |

Puola | 1 281 | 766 | 59,8 % |

Portugali | 16 | 4 | 25,0 % |

Slovenia | 38 | 25 | 65,8 % |

Slovakia | 18 | 13 | 72,2 % |

Suomi | 1 865 | 700 | 37,5 % |

Ruotsi | 34 702 | 16 514 | 47,6 % |

Yhdistynyt kuningaskunta | 57 | 31 | 54,4 % |

EU yhteensä | 41 903 | 19 654 | 46,9 % |

e.s.: ei sovelleta.

Kaikkien Yhdistyneessä kuningaskunnassa tarkastettujen, toisessa jäsenvaltiossa rekisteröityjen ajoneuvojen osalta (ks. taulukko 6) sekä vaatimustenvastaisten että käyttökieltoon asetettujen ajoneuvojen suhde tarkastetuista ajoneuvoista ylitti Yhdistyneessä kuningaskunnassa rekisteröityjen ajoneuvojen vastaavan suhteen. Vaatimustenvastaisten ajoneuvojen osalta ylitys oli 35,5 prosenttia ja käyttökieltoon asetettujen ajoneuvojen osalta 27,5 prosenttia. Erityisesti tämä koski Portugalissa, Espanjassa, Irlannissa, Italiassa, Belgiassa, Tšekissä, Puolassa ja Ranskassa rekisteröityjä ajoneuvoja, joita tarkastettiin suhteellisen suuri määrä.

Taulukko 6: Yhdistyneessä kuningaskunnassa tarkastetut ajoneuvot

Rekisteröintivaltio | Tarkastetut ajoneuvot | Vaatimustenvastaiset ajoneuvot | Suhde vaatimustenvastaiset ajoneuvot / tarkastetut ajoneuvot | Käyttökieltoon asetetut ajoneuvot | Suhde käyttökieltoon asetetut ajoneuvot / tarkastetut ajoneuvot |

Belgia | 699 | 521 | 74,5 % | 428 | 61,2 % |

Tšekki | 181 | 128 | 70,7 % | 105 | 58,0 % |

Tanska | 60 | 23 | 38,3 % | 22 | 36,7 % |

Saksa | 797 | 324 | 40,7 % | 287 | 36,0 % |

Viro | 26 | 16 | 61,5 % | 10 | 38,5 % |

Kreikka | 34 | 29 | 85,3 % | 24 | 70,6 % |

Espanja | 476 | 405 | 85,1 % | 341 | 71,6 % |

Ranska | 885 | 446 | 50,4 % | 398 | 45,0 % |

Irlanti | 3 480 | 2 894 | 83,2 | 2 250 | 64,7 % |

Italia | 448 | 355 | 79,2 % | 301 | 67,2 % |

Kypros | 2 | 2 | 100.0 % | 2 | 100,0 % |

Latvia | 18 | 11 | 61,1 % | 10 | 55,6 % |

Liettua | 87 | 59 | 67,8 % | 46 | 52,9 % |

Luxemburg | 75 | 32 | 42,7 % | 29 | 38,7 % |

Unkari | 134 | 51 | 38,1 % | 46 | 34,3 % |

Malta | 6 | 6 | 100.0 % | 6 | 100,0 % |

Alankomaat | 1 750 | 891 | 50,9 % | 712 | 40,7 % |

Itävalta | 172 | 70 | 40,7 % | 64 | 37,2 % |

Puola | 397 | 258 | 65,0 % | 210 | 52,9 % |

Portugali | 193 | 172 | 89,1 % | 132 | 68,4 % |

Slovenia | 51 | 30 | 58,8 % | 25 | 49,0 % |

Slovakia | 65 | 40 | 61,5 % | 33 | 50,8 % |

Suomi | 0 | e.s. | e.s. | e.s. | e.s. % |

Ruotsi | 17 | 11 | 64,7 % | 6 | 35,3 % |

Yhdistynyt kuningaskunta |211 822 |75 151 |35,5 % |58 229 |27,5 % | |EU yhteensä |221 875 |81 925 |36,9 % |63 716 |28,7 % | |e.s.: ei sovelleta.

6. SEURAAMUKSET

Direktiivissä ei säädetä sen rikkomiseen sovellettavista seuraamuksista. Jäsenvaltiot asettavat seuraamukset, jotka eivät saa olla kuljettajan kansallisuuden tai hyötyajoneuvon rekisteröinti- tai käyttöönottovaltion perusteella syrjiviä.

Direktiivin 2000/30/EY mukaan teknisen tienvarsitarkastuksen suorittanut viranomainen tai tarkastaja voi kieltää hyötyajoneuvon käytön siihen asti, kun havaitut vaaraa aiheuttavat puutteet on korjattu, jos ilmenee, että ajoneuvo aiheuttaa merkittävän vaaran siinä oleville henkilöille tai muille tienkäyttäjille.

Henkilölle, jonka asuinpaikka ei ole jäsenvaltiossa, kuuluvan hyötyajoneuvon vakavista puutteista, erityisesti niistä, jotka ovat aiheuttaneet ajoneuvon käyttökiellon, on ilmoitettava sen jäsenvaltion toimivaltaisille viranomaisille, jossa ajoneuvo on rekisteröity.

Sen jäsenvaltion toimivaltaiset viranomaiset, jotka ovat havainneet vakavan puutteen sellaisen henkilön hyötyajoneuvossa, jonka asuinpaikka ei ole jäsenvaltiossa, voivat pyytää rekisteröintijäsenvaltion toimivaltaisia viranomaisia toteuttamaan sääntöjen rikkojaan kohdistettavat asianmukaiset toimenpiteet, esimerkiksi katsastuttamaan ajoneuvon uudelleen.

7. PÄÄTELMÄT

1. Suurin osa jäsenvaltioista ei ole noudattanut asianmukaisesti direktiivissä 2000/30/EY säädettyjä tilastointi- ja tiedonantovelvollisuuksia:

- kaikki jäsenvaltiot eivät ole toimittaneet tietoja

- kun tietoja on toimitettu, ne eivät ole olleet riittävän yksityiskohtaisia, jotta niiden perusteella olisi voitu tarkasti arvioida yhteisön liikenneturvallisuus- ja ympäristösuojelupolitiikan vaikutuksia.

Komissio aloittaa heti rikkomisesta johtuvat menettelyt niitä jäsenvaltioita vastaan, jotka eivät ole noudattaneet direktiivin 2000/30/EY mukaisia velvollisuuksiaan ja ovat joko jättäneet toimittamatta direktiivissä vaaditut tiedot tai toimittaneet ne epätäydellisinä (rikkomismenettelyt 2007-2041 ja 2007-2045).

2. Direktiivissä vahvistetaan teknisen tienvarsitarkastuksen raporttimalli. Kokemus on osoittanut, että kyseinen malli ei sellaisenaan sovellu kaikkien tilastotietojen toimittamiseen komissiolle tietotekniikan keinoin. Koska direktiivissä ei määritellä kaikkien tilastotietojen osalta, missä muodossa ne on toimitettava, jäsenvaltiot toimittavat niitä hyvin eri tavoin, minkä vuoksi tulosten yhdistäminen on vaikeaa.

Tulevaisuudessa olisi parempi toimittaa kaikki tiedot tietotekniikan keinojen edellyttämässä muodossa. Tämän vuoksi olisi määriteltävä tietojen vaihdolle yhteinen muoto. Komissio voisi ensimmäisten kokemusten perusteella ehdottaa, missä muodossa tiedot voisi toimittaa sille sähköisesti.

Vaikka direktiivissä edellytetään toimitettavilta tiedoilta tiettyä yksityiskohtaisuutta (ajoneuvojen ryhmittely ajoneuvoluokan ja rekisteröintimaan mukaan sekä tiedot direktiivin 2000/30/EY liitteen I mukaisesti tarkastetuista kohdista ja todetuista puutteista), tietoja toimitetaan usein niin kootusti, että niiden perusteella ei voi tehdä yksityiskohtaisia analyysejä.

Komission yksiköiden mielestä voisi olla syytä kutsua koolle tekniikan kehitykseen mukauttamista käsittelevä komitea, jonka tehtävä on avustaa direktiivin 2000/30/EY täytäntöönpanossa. Komitea voisi pohtia ratkaisuja ongelmiin, joita jäsenvaltioilla on ollut teknisiä tienvarsitarkastuksia koskevien tilastotietojen keräämisessä, koostamisessa ja toimittamisessa. Samalla komitea voisi tarkastella myös direktiivin 2000/30/EY liitteessä I olevaan teknisen tienvarsitarkastuksen raporttimalliin mahdollisesti tarvittavia muutoksia. Jäsenvaltioiden välisiä suuria eroja direktiivin noudattamisen puutteissa ei voi selittää toimitettuja tietoja tutkimalla, vaan selitystä on etsittävä yhdessä jäsenvaltioiden kanssa.

3. Monet jäsenvaltiot tarkastavat ensi sijassa omalla alueellaan rekisteröityjä ajoneuvoja. Muiden kuin jäsenvaltion alueella rekisteröityjen ajoneuvojen osuus kaikista tarkastetuista ajoneuvoista vaihtelee huomattavasti eri jäsenvaltioissa (ks. taulukko 2). Jäsenvaltioille olisikin muistutettava, että muiden kuin niiden alueella rekisteröityjen ajoneuvojen tarkastaminen edistää parhaiden toimintatapojen yleistymistä. Kyseisen osuuden olisi sen vuoksi oltava mahdollisimman suuri suhteessa koko liikennevirtaan.

[1] Neuvoston direktiivi 96/26/EY, annettu 29 päivänä huhtikuuta 1996, maanteiden kansallisen ja kansainvälisen tavara- ja henkilöliikenteen harjoittajien ammattiin pääsystä sekä tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä näiden liikenteenharjoittajien sijoittautumisvapauden tehokkaan käyttämisen edistämiseksi (EYVL L 124, 23.5.1996, s. 1–10).

[2] Neuvoston direktiivi 96/96/EY, annettu 20.12.1996, moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä (EYVL L 46, 17.2.1997, s. 1–19) .

[3] Euroopan parlamentin ja neuvoston direktiivi 2000/30/EY, annettu 6.6.2000, Euroopan yhteisössä liikennöivien hyötyajoneuvojen teknisistä tienvarsitarkastuksista (EYVL L 203, 10.8.2000, s. 1–8) .

[4] Komission direktiivi 2003/26/EY, annettu 3.4.2003, Euroopan parlamentin ja neuvoston direktiivin 2000/30/EY mukauttamisesta tekniikan kehitykseen hyötyajoneuvojen nopeudenrajoittimien ja pakokaasupäästöjen osalta (EUVL L 90, 8.4.2003, s. 37–40) .

[5] ”South East International Pilot” –tutkimuksen toteuttivat Vehicle and Operator Services Agency ja Highway Agency vuosina 2005 ja 2006. Tämän pilottitutkimuksen mukaan 30,60 prosenttia muualla kuin Yhdistyneessä kuningaskunnassa rekisteröidyistä raskaista ajoneuvoista ja 42,79 prosenttia muualla kuin Yhdistyneessä kuningaskunnassa rekisteröidyistä perävaunuista oli sääntöjenvastaisia. Yhdistyneessä kunigaskunnassa rekisteröityjen raskaiden ajoneuvojen ja perävaunujen osalta vastaavat luvut ovat 24,60 ja 30,10 prosenttia.